  Майя Бывальцева «Пельняньлэн дунневыл нуналэз» 2017-тӥ арын Ижкарын «Ми рекордэ мынӥськом» мереткыл улсын ортчоз. Со сярысь журналистъёслы вераз Удмуртиысь йӧскалык политикая министр Лариса Буранова. Пельнянь кутон сямен ивор вӧлмытӥсь ёзэсъёсын пумиськонэ Лариса Буранова сяна пыриськизы Удмуртиысь печатья но калыке ивортодэт вӧлмытонъя агентстволэн кивалтӥсезлэн воштӥсез Сергей Васильев, Кун Думаысь депутат Алексей Загребин, экскурсиосъя «Открывая Удмуртию» центрлэн кивалтӥсез Александр Скобелев, этнограф Елена Попова, «Ростелеком» компанилэн Удмуртиысь ёзэтэзлэн кивалтӥсез Андрей Шперлинг, Удмуртиысь калык артистка Надежда Уткина но «Лица фестиваля» акцилэн одӥгез вормисез Жерар Ламарш. Лариса Бурановалэн верамезъя, 11-тӥ тулыспалэ Ижкарысь Шор карлудын фестивале лыктэм куноос сием пельняньлэн лыдзыя рекорд пуктыны быгатозы. Чоталозы «Интеррекорд» калыккуспо агентствоысь ӧтем ӧнерчиос. Министр оскытӥз, пельнянь ваньмызлы тырмоз шуыса. Нялтас вераса, пельнянь кутонъя пумиськонын туала фестивальлэсь нырысетӥ рекордзэ пуктӥзы. Паръёслы люкиськыса, тужгес ӝог ужазы Елена Попова — Александр Скобелев но Надежда Уткина — Жерар Ламарш. Пельнянь фестиваль — со Удмуртилэн одӥгез брендэз. Но со бренд гинэ ӧвӧл, со та вакытлэн ӧрез, куке герӟасько история но туалаез. Та ӝӧк сьӧрын пукись пӧртэм адямиос возьмато, со фестивальлэн умой сямыз луиз ни шуыса. Малпасько, Кун Думаын но, Удмуртиысь но Пермьысь бӧлякъёслы ке но, ми асьмелэсь пельнянь фестивальмес ортчытом Кун Думаысь депутат Алексей Загребин Ижкарын «Пельняньлэн дунневыл нуналэз» кутскиз 2-тӥысен 8-тӥ тулыспалозь Ижкарын пельняньлы укшась дуннеысь мукет сиёнъёсты пӧранъя мастер-классъёс ортчозы. 11-тӥ тулыспалэ Удмуртилэн шоркараз «Пельняньлэн дунневыл нуналэзлэн» валтӥсь ужрадъёсыз ортчозы — спортъя ӵошатсконъёс, ярмарка, фестивальын вормисьёсты пусъён. Пельнянь кутон сямен ивор вӧлмытӥсь ёзэсъёсын пумиськонын 7 фото   Тодэ вайытом, 2017-тӥ арын толшоре фестиваль «Серебряный Лучник» — Приволжье» премилэн лауреатэз луиз. Тегъёс: Лулчеберет Туризм Удмуртия ЛарисаБуранова пельнянь Удмуртиысьтуризм  